Diari Oficial de la Generalitat Valenciana


Sumari del DOGV 7753, del 05-04-2016 (2016/2046)

RESOLUCIÓ de 18 de març de 2016, del rector, sobre la creació de fitxers de dades de caràcter personal.
-------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2016/03/18/(1)/dof/vci/html**

### Dades del document

Número de DOGV
:   7753

Data del DOGV
:   05-04-2016

Secció del DOGV
:   I. DISPOSICIONS GENERALS

Número del document
:   2016/2046


Data del document
:   18-03-2016

Organisme emissor
:   Universitat d'Alacant

Tipus de document
:   Resolució

Descriptors 

:   * legislació

RESOLUCIÓ de 18 de març de 2016, del rector, sobre la creació de fitxers de dades de caràcter personal. [2016/2046]  
Primer. Creació de fitxers  
Aprovar la creació dels fitxers que conté l'annex I d'aquesta resolució.  
  
Segon. Mesures de seguretat  
Els responsables dels fitxers i tractaments han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que contenen i per a evitar-ne l'alteració, pèrdua, tractament o accés no autoritzat, tenint en compte de l'estat de la tecnologia, la naturalesa de les dades emmagatzemades i els riscos a què estan exposades, provinguen de l'acció humana o del medi físic o natural. Per fer-ho elaborarà i implantarà la normativa de seguretat, ajustada al nivell de seguretat que requereix cada fitxer, mitjançant un document d'obligat compliment per al personal amb accés a les dades de caràcter personal i als sistemes d'informació, en els termes que recull el Reial Decret 1720/2007, esmentat més amunt.  
  
  
Tercer. Drets d'accés, rectificació, cancel·lació i oposició  
Els interessats tindran dret a l'accés, rectificació, cancel·lació i oposició de les seues dades de caràcter personal contingudes en els fitxers, en la forma prevista en la Llei Orgànica 15/1999 i Reial Decret 1720/2007, indicats, així com en l'altra normativa que siga aplicable. Els drets esmentats s'exerciran davant de la Gerència de la Universitat d'Alacant.  
  
Quart. Entrada en vigor  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
Alacant, 18 de març de 2016.- El rector: Manuel Palomar Sanz.  
  
  
ANNEX I  
Fitxers que es creen  
  
Fitxer Projectes Internacionals  
  
Finalitat i usos previstos: dades personals obtingudes en el curs de la implementació i la gestió de projectes finançats per la Comissió Europea i altres entitats i iniciatives internacionals en els camps de la gestió de projectes internacionals, educació superior, recerca, transferència del coneixement, capacitació, emprenedoria, propietat intel·lectual, prospectiva, control de qualitat, finançament, planificació estratègica, pimes, internacionalització i altres àrees que hi estiguin relacionades.  
  
Persones o col·lectius dels quals s'obtenen les dades o que estiguen obligats a subministrar-les: emprenedors, treballadors o directius d'empreses, consultors i col·laboradors externs, personal docent, personal administratiu en institucions públiques o privades, estudiants.  
  
Procediment de recollida de les dades: format digital, format paper.  
  
Estructura bàsica del fitxer i descripció de les dades recollides: dades de caràcter identificatiu (nom i cognoms, adreça, telèfon, correu electrònic, document d'identitat, passaport), dades de característiques personals (país d'origen, data de naixement, nacionalitat), acadèmiques (formació acadèmica) i professionals (experiència laboral), dades econòmiques (número de compte). Tractament automatitzat.  
Cessions de dades previstes: Comissió Europea.  
Òrgan responsable del fitxer i davant de qui es poden exercir els drets d'accés, rectificació, cancel·lació i oposició: Gerència.  
Mesures de seguretat: nivell bàsic.


Còpia Permalink ELI